cyanic-selkie/wikianc huggingface dataset:
פיטר סרפינוביץ'
קריירה
ב-2003 הופיע סרפינוביץ' בסיטקום נוסף מאת ניי בשם "Hardware" בתפקיד קני. בעונה השנייה של הסדרה ב-2004 שיחק שוב באותו תפקיד. עוד ב-2004 השתתף בסרט האימה הקומי "מת על המתים" בתפקיד פיט, השותף לדירה של שון ואד. עוד באותה שנה שיחק בסרט "חברים לזירה". ב-2006 שיחק בסרט "שישים ושש", על ילד יהודי שחוגג את הבר מצווה שלו באותו יום בו חל גמר מונדיאל 1966, וגילם את דמות הדוד ג'ימי. בשבוע שלפני טקס פרס האוסקר של 2006 הופץ באינטרנט סרט וידאו בשם "O! News" (פרודיה על ) על פסלון אוסקר חדש, ובו מחקה סרפינוביץ' את אלן אלדה, פול מקרטני ואת אל פצ'ינו. סרטון נוסף של "O! News" הופיע בהמשך אותה שנה ובו פרודיה על התביעה המשפטית של חברת Apple Corps נגד חברת אפל. סרטונים אלה עוררו עניין ב-BBC והוזמן אצלו פיילוט לתוכנית בשם "המופע של פיטר סרפינוביץ'". ב-2007 שודרה הסדרה בערוץ BBC Two, עם פרק ספיישל לחג המולד ב-2008. על הופעתו זו זכה סרפינוביץ' בפרס ורד הזהב (Rose d'Or) לבדרן הטוב ביותר ב-2008. הסדרה גם הייתה מועמדת לפרס באפט"א לטלוויזיה לקומדיה הטובה ביותר ב-2009.
ב-2010 ביים סרפינוביץ' וידאו קליפ של השיר "I Feel Better" של להקת הוט צ'יפ, צד ב' של הסינגל מתוך האלבום "One Life Stand". ב-2012 ביים וידאו קליפ נוסף ללהקה לשיר "Night & Day" מתוך האלבום "In Our Heads". בקליפ כיכבו לארה סטון, טרנס סטמפ ורג'י ווטס. עוד ב-2010 כיכב יחד עם ויל ארנט בסיטקום "Running Wilde" של רשת פוקס, פרי עטו של מיטשל הורוויץ היוצר של הסדרה "משפחה בהפרעה". הסדרה שודרה לראשונה בפוקס ב-21 בספטמבר 2010, ובוטלה אחרי 13 פרקים.
האמונה בגורל באסלאם
מעגל ההכרח ומעגל החופש
המעגל הראשון, שאין בו חופש פעולה, וביום הדין לא יתחשבנו איתו על מה שקרה כי הוא במעגל הזה אינו חופשי. למשל: גובה האדם, צבע העור והעיניים, אם הוא נברא עשיר או עני, מקום הלידה שלו, כל אלה הם בידי אללה. דברים שנעשו כתוצאה מרצון אללה, עליהם לא ייתן האדם את הדין. בנושאים הללו, על האדם להאמין בגורל, ואם ניזוק מדבר כלשהו, עליו להתאפק ולבקש מאללה רחמים, ולא להתנגד למה שאללה רוצה. מוחמד אמר: "מוזר עניין המאמין. עניינו כולו טוב, ואין דבר כזה אלא למאמין. אם יהיה לו טוב, יודה לאללה ויהיה לו טוב. ואם תפגע בו רעה, יתאפק ויקבל את הגזירה, ויהיה לו טוב". וכן אמר: "מי שמתאזר בסבלנות, יעזור לו אללה בסבלנות, ולא ניתנה לאדם תכונה רחבה וטובה יותר מהסבלנות".
דויד קוקס
ביוגרפיה
קוקס נולד בעיר ברמינגהאם באנגליה. הוא למד מתמטיקה בקולג' סנט-ג'ון באוניברסיטת קיימברידג'. לאחר מכן למד באוניברסיטת לידס, וב-1949 קיבל תואר דוקטור לסטטיסטיקה. בין 1944 ל-1946 עבר במכון המחקר של חיל האוויר המלכותי, ולאחר מכן במכון המחקר של תעשיית הצמר. בין 1956 ל-1966 היה מרצה, ולאחר מכן פרופסור לסטטיסטיקה במכללת בירקבק באוניברסיטת לונדון. ב-1966 היה לראש החוג לסטטיסטיקה באימפריאל קולג' בלונדון, ומאוחר התמנה לתפקיד ראש המחלקה למתמטיקה שם. בין 1966 ל-1991 היה העורך של כתב העת ביומטריקה. ב-1988 מונה לנאמן בקולג' נופילד באוניברסיטת אוקספורד והיה לחבר המחלקה לסטטיסטיקה שם. הוא פרש רשמית מתפקידיו ב-1994.
מרכז אור שלום
מחקר
המרכז מקיים הרצאות וימי עיון, בהם משתתפים חוקרים דוגמת הרווי גולדברג, אפרים חזן ושמעון אוחיון, פוליטיקאים בני העדה דוגמת יצחק כהן, ומשה ארבל, פייטנים (בהם זיו יחזקאל) ועוד. בנוסף, במרכז מתקיימים לימודים בנושאי חזנות, פיוטים ושירים, טריפוליטאית יהודית, וכן לימודי איטלקית בשיתוף המכון לתרבות של שגרירות איטליה בישראל.
תיעוד
רבים מהמבנים ההיסטוריים בתולדות הקהילה נהרסו או הוסבו לשימוש שונה במהלך השנים, בייחוד תחת שלטון מועמר קדאפי (1969–2011). כך למשל, היו בלוב יותר מארבעים בתי-כנסת, אך כמעט כולם הוסבו למבני דת מוסלמיים או נוצריים, או נהרסו כליל. גם בתי-קברות רבים נהרסו, מאחר שעל־פי דת האסלם לאחר שעברו שלושים שנה מהקבורה מותר הדבר. כך גם בתי ספר ומוסדות נוספים. המרכז מנסה לתעד אתרים אלו כל עוד הדבר אפשרי. בשל כך שלח המרכז מספר שליחים מטעמו ללוב, לרוב יהודים שהחזיקו באזרחות זרה. הדבר היה כרוך בסיכון, עקב העוינות בין לוב לישראל, ולכן, עם התפתחות רשת האינטרנט, המרכז מאתר דרכה מקומיים שיצלמו עבורו.
בניין אב
הפרכות
בתלמוד מצוטטת מחלוקת תנאים האם דנים אפשר משאי אפשר. לשיטת בעלי התוספות, התנא המחזיק בעמדה שאין דנים אפשר משאי אפשר יוצר הפרכה אפשרית נוספת לבניין אב. הפרכה זו מתייחסת למצב בו קיימת מגבלה טכנית על אחד היישומים המלמדים. דוגמה לכך היא הדיון אודות גר שטבל במקווה אולם אינו מהול. בתלמוד מועלית אפשרות ללמוד שהוא אכן נחשב ליהודי, היות שמצאנו כי נשים שטבלו נחשבו ליהודיות על אף שאין ביכולתן לעבור ברית מילה.
צב ערבות
מאפיינים
הצבים חיים בגבם או בקבוצות קטנות הפעילות במשך היום ומחפשות מזון. הם ניזונים ממגוון מיני צמחים, ירקות ועשבים מדבריים ומחבבים במיוחד זרעי פירות של קקטוסים כמו הסגווארו. הצב מסתדר כמעט בלי לשתות כלל והוא בעל כליות המייצרות שתן מרוכז כדי לחסוך באנרגיה. בעונת הרבייה נלחמים הזכרים ביניהם בעזרת שולי השריון ומנסים להפוך אחד את השני על גבו.
יאקוב פוגלסן
2011
פוגלסן הצטרף לקבוצת לאופרד - טרק (כיום טרק -סגפרדו). הוא סיים רביעי במרוץ אמסטל גולד, ושלישי בטור דה סוויס. הוא הפסיד את תוארו כאלוף דנמרק בנגד השעון, לאחר שהפסיד לרסמוס קוואד בשנייה אחת וסיים שני. הוא התחרה שוב בטור דה פראנס, וסיים במקום ה-48 (1:39:58 שעות אחרי קאדל אוונס). הוא ניצח את הקטע השלישי של טור דנמרק. פוגלסן גם התחרה בוואלטה אספנייה, הוא סיים חמישי בקטע השמיני ובמקום ה-11 הכללי (5:37 אחרי כריסטופר פרום המנצח). הוא סיים עשירי באליפות העולם.
שיר זיו
ביוגרפיה
משמשת ככתבת מגזין בכירה ובעלת המדור "מתי בפעם האחרונה" במוסף "שישבת" של העיתון "ישראל היום" בו היא מראיינת שחקנים, סופרים, מוזיקאים, יוצרים וספורטאים. מרצה לתקשורת ומנחת כתיבה, בעלת פינת קולנוע ב-"רשת 13".נשואה לגיא צדיק, עיתונאי וסופר, ואם לשתי בנות. מתגוררת בגבעתיים.
גף (יחידה צבאית)
גפי טיסה
גף מחולק בדרך כלל לשני חלקים, שכל אחד מהם מכיל שניים עד שלושה מטוסים, אשר חולקים צוות הקרקע משותף. מפקדם הוא קצין בדרגת "סגן טיסה" (סרן).
יחסי פולין–פינלנד
הסכמים
לשתי המדינות שני הסכמים בנוגע להגנת הסביבה שנחתמו בשנת 1990.
מ.ט.ק. בודפשט
היסטוריה
בשנת 1949 הונגריה הפכה למדינה קומוניסטית והקבוצה נשלטה על ידי המשטרה החשאית ושם הקבוצה שונה תחילה ל"טקסטילס אס.אי.", אחר כך ל"באשטיה אס.אי." ואז ל"ורש לובוגו אס.אי." שמשמעו "הדגל האדום", אחד מסמלי הקומוניזם, ולאחר מכן הוחזר השם ל"MTK". למרות המצב הקשה במדינה נוכח הקומוניזם הקבוצה זכתה לשגשוג רב בשנות ה-50 כאשר הקבוצה אומנה על ידי מארטון בוקובי ושיחקו בה הכוכבים ההונגרים פטר פאלוטאש, נאנדור הידגקוטי (שעל שמו נקרא אצטדיון של הקבוצה כיום), מיהאי לאנטוש ויוז'ף זקאריאש. הקבוצה זכתה בשלוש אליפויות, גביע הונגרי אחד ובגביע מיטרופה. בשנת 1955, כ"ורש לובוגו אס.אי.", הקבוצה עשתה היסטוריה בהיותה הקבוצה ההונגרית הראשונה ששיחקה במפעל אירופי כלשהו, (גביע אירופה). אז שיחקה הקבוצה ב-7 בספטמבר 1955, מול קבוצת אנדרלכט מבלגיה בבודפשט. במשחק זה הבקיע כוכב הקבוצה פטר פאלוטאש שלושער בניצחון 3–6 על אנדרלכט ובכך הפך לשחקן הראשון באירופה שמבקיע שלושער בגביע אירופי כלשהו.
גיבתון שחור-פנים
תפוצה ואקולוגיה
הוא מקנן בדרום סיביר עד לצפון סין. הוא נודד, חורף בצפון-מזרח הודו, דרום סין וצפון דרום מזרח אסיה. הוא מזדמן נדיר מאוד למערב אירופה.
מויסיי
גאוגרפיה ואקלים
מויסיי ממוקמת בין בורשה לווישאו דה סוס, כ-45 ק"מ דרומית-מזרחית לסיגט.
היסטוריה
ב-14 באוקטובר 1944 טבחו חיילים הונגרים שעברו במויסיי בנסיגתם מפני הצבא האדום בכ-30 רומנים במויסיי, ושרפו כ-200 בתים. אנדרטה לחללי הטבח הוקמה במקום.
הקהילה היהודית
בשנת 1941 מנתה הקהילה 1,069 נפש. במהלך מלחמת העולם השנייה, בשנת 1942, נלקחו כל הגברים בגילאי 20–42 לעבודות כפייה באוקראינה, ונספו שם. באפריל 1944 נשלחו היהודים שנותרו בכפר לגטו בווישאו דה סוס, ומשם גורשו לאושוויץ. מעט ניצולים חזרו למויסיי אחרי המלחמה, אך הם עזבו את הכפר לאחר זמן קצר.
אישים
בסביבות שנת 1905 התמנה הרב יצחק מאיר וידמאן. נפטר בסביבות שנת 1940, ותחתיו מונה למורה צדק הרב יצחק בק, שנספה בשואה.
האב פייר
האב פייר (Abbé Pierre; 5 באוגוסט 1912 - 22 בינואר 2007), או בשמו המקורי, אנרי מארי ז'וזף גרואה (Henri Marie Joseph Grouès) היה כומר קתולי צרפתי, אשר לחם בשורות הרזיסטאנס במלחמת העולם השנייה, ואחר כך שימש כחבר פרלמנט מטעם מפלגת התנועה הרפובליקנית העממית. בשנת 1949 ייסד את ארגון אמאוס (Emmaus), אשר פועל לספק עזרה לעניים, חסרי דיור ופליטים.
אודות
גרואה נולד ב-5 באוגוסט 1912, בעיר ליון, למשפחה קתולית עשירה שעסקה במסחר במשי. הוא היה החמישי מתוך שמונה ילדים. כשהיה בן 16, החליט להפוך לנזיר, ובגיל 17 וחצי הצטרף לאחים הקפוצ'ינים, מסדר נזירי קתולי אשר התפתח מהפרנציסקנים. בשנת 1932 הצטרף למנזר בעיירה קרסט שבדרום צרפת, שם חי כשבע שנים. בשנת 1939 נאלץ לעזוב לאחר שפיתח דלקת ריאות. הוא שימש ככומר בבית חולים ולאחר מכן בבית יתומים. באפריל 1939 החל לשמש ככומר בכנסייה הקתולית בעיר גרנובל.
פיגוע ההתאבדות הכפול בבאר שבע
לאחר הפיגוע
העובדה ששני המחבלים המתאבדים הגיעו לבאר שבע מחברון ונכנסו לתחומי הקו הירוק ללא קושי, הבהירו את נחיצותה של גדר ההפרדה. לאחר הפיגוע השמיעו אנשי ציבור רבים, כולל מפכ"ל המשטרה משה קראדי בהתבטאות יוצאת דופן, את דעתם כי קיומו של מחסום הפרדה הרמטי, כולל גדר בדרום הרי חברון, הוא דבר חיוני לביטחון ישראל.
אוגוסט רולינג
נגד התלמוד ואנטישמיות
רולינג התפרסם, בראש ובראשונה כמחבר אנטישמי, במיוחד בספרו "היהודי התלמודי" שהפך להיות ספר יסוד עבור מחברים אנטישמים ועיתונאים. את המבוא לחיבור כתב העיתונאי הצרפתי האנטישמי אדואר דרימון. בחיבור זה הוא יצר קשרים בין ציטוטים מנותקים מהקשרם מן התלמוד ופירש אותם בצורה שלילית. בכך הוא חיפש אחר דרך תאולוגית לפעול נגד מה שמכונה "הגזע היהודי" (jüdische Rasse). הוא הסתמך בזה בעיקר על חיבורו של אייזנמנגר "היהדות שנחשפה, או, דין וחשבון יסודי ואמיתי על האופן המבעית שבו מכפישים היהודים העיקשים את השילוש הקדוש וממיטים עליו חרפה" (Entdecktes Judenthum Oder Gründlicher und Wahrhaffter Bericht, welchergestalt die verstockten Juden die Hochheilige Drey-Einigkeit lästern und verunehren“). מקור אחר של רולינג היה המומר אהרן ישראל ברימן (Aron Israel Brimann) (ד"ר יוסטוס), שהצטיין בכתבי פלסתר אנטישמיים. לספרו על התלמוד היהודי הייתה השפעה גדולה ואפילו יוליוס שטרייכר הסתמך על טיעוניו של רולינג בעיתונו דר שטירמר. רולינג טען שעל פי הדת היהודית ומאמיניה יש לפגוע בכל אפשרות בנוצרים ולהרגם. בכך הגן רולינג על עלילות הדם בימי הביניים.
הגלקסיה הננסית הדובה הגדולה I
הגלקסיה הננסית הדובה הגדולה I היא גלקסיה ננסית אליפסואידית שנמצאת בקבוצת הכוכבים הדובה הגדולה במרחק של כ-316,000 שנות אור ממערכת השמש והיא גלקסיית לוויין של שביל החלב. הגלקסיה התגלתה בשנת 2005 כאזור עם צפיפות גבוהה של כוכבים עמומים עם בהירות נראית מדרגה 14.4 ולא היה ברור בהתחלה אם מדובר בגלקסיית לוויין של שביל החלב או בצביר כדורי. היא נמצאת כ-6 מעלות מדרום-מערב למראק, אך בשל בהירותה הנמוכה והיותה למעשה אזור עשיר בכוכבים עמומים ביחס לסביבה, לא ניתן לצפות בה ישירות.
כיכר אתרים
הכיכר כיום
מלון מרינה הסמוך שופץ ב-2011, ועל גגו, הצופה לכיכר, החלו לערוך מסיבות בריכה בשבתות. בפברואר 2012 חזר המבנה העגול לפעול, ונפתח בו מועדון חשפנות בשם "פוסיקט". באוגוסט 2018 לאחר שורה של דיונים משפטיים נסגר מועדון הפוסיקט שבית המשפט החליט לגביו ששימש כמועדון זנות. לאחר סגירתו היה תכנון שהמקום ישמש כבית כנסת רפורמי, אך הרעיון נזנח.
פינגר סטייל
היסטוריה
בשנים האחרונות הורחבה ההגדרה גם לסגנונות נגינה הנגזרים מגיטרה קלאסית כמו בוסה נובה או מוזיקה עממית - אשר גם בהם פורטים באמצעות האצבעות. סגנון זה ידוע כיום בשם פינגר סטייל. לעיתים משתמשים במונח פינגר פיקינג כמונח נרדף למונח פינגר סטייל, ולעיתים מייחדים אותו לתבניות הפריטה הקבועות יותר שקדמו לו. יש נגני פינגר סטייל עכשוויים הנוטים להתרחק מנוסחאות הפריטה המסורתיות של פינגר פיקינג, ומנגנים בסגנון "חופשי" ורך יותר. בין הבולטים בהם ניתן לציין את טומי עמנואל האוסטרלי, את לורנס ג'ובר הבריטי וכן את מרסל דאדי הצרפתי (ממוצא יהודי) המנוח שתרם רבות לפיתוח הסגנון מחוץ לארצות הברית. הסגנון השפיע גם על גיטריסטים בתחומים רבים אחרים ברחבי העולם. בתחום הג'אז, גיטריסטים שהחלו את נגינתם על גיטרה קלאסית או פלמנקו, כמו ג'אנגו ריינהארדט ואדי לאנג, לעיתים פרטו באצבעות. עד שנות ה-40, גיטריסטים בתחום הג'אז ניגנו בגיטרות אקוסטיות ופרטו בעיקר באמצעות מפרט, עקב הצורך להפיק צליל רם דיו להישמע על רקע כלי הנשיפה וכלי ההקשה האופייניים להרכבי ג'אז. אך מאז מנגנים מרבית הגיטריסטים בתחום הג'אז על גיטרות מוגברות חשמלית, ולפיכך אין עוד צורך להשתמש במפרט בכדי להפיק צליל רם יותר, ונפתחה האפשרות לפרוט גם באצבעות. למשל, גיטריסט הג'אז ג'ו פאס, שניגן בעיקר על גיטרה חשמלית, עבר מפריטה באמצעות מפרט לפריטה באצבעות בשנות ה-70, באלבום הסולו שלו "וירטואוזו". פט מתיני למד פריטה באצבעות, וטאק אנדרס, הגיטריסט של צמד הג'אז טאק ופטי פורט באצבעות בלבד. גיטריסטים באפריקה, כמו עלי פארקה טורה, וגיטריסטים במוזיקת עולם ובמוזיקת העידן החדש כמו מייק אולדפילד וראלף טאונר, לעיתים פורטים באצבעות. עידן האינטרנט ויוטיוב סייעו לפרסם וירטואוזים בסגנון הפינגרסטייל שאינם נעזרים בלהקות ליווי, כמו האוסטרלי טומי עמנואל, האמריקאי אנדי מקי והקוריאני סונגה ג'ונג. משנות ה-80 החלו להתפתח בתחום הפינגר סטייל טכניקות של הקשה על הגיטרה (Percussive fingerstyle) על-ידי גיטריסטים כמייקל הדג'ס, אריק רושה ודון רוס. הסגנון משלב טכניקות פינגר סטייל רגילות עם תפיפה באצבעות יד שמאל ויד ימין על המיתרים מעל לשחיף האצבעות, ועם תיפוף על לוח התהודה וצידי הגיטרה באמצעות יד ימין בעיקר, ולעיתים גם יד שמאל. טכניקות תפיפה ביד שמאל פותחו לראשונה על-ידי נגני פלמנקו לביצוע מעין "עיטורים" של הקו המלודי, והתקבלו כחלק בסיסי בנגינת גיטרה קלאסית עוד במאה ה-18. אך בשיטה המודרנית נעזרים באצבעות שתי הידיים, וניתן לנגן על שחיף האצבעות של הגיטרה כמעט כאילו היה פסנתר. מכיוון שתפיפה מפיקה צליל חלש אף מאשר פריטה באצבעות, שימוש נרחב בה התאפשר רק עם ההשתכללות של טכנולוגיות הגברה חשמלית. שימוש זה אף הוביל לפיתוח כלי מוגבר חשמלית ייעודי לתפיפה: צ'פמן סטיק על-ידי מוזיקאי הג'אז אמט צ'פמן, שהחל את הקריירה שלו כגיטריסט. טכניקת הקשה דומה היא ה"סטירה" : הקשה על המיתרים בצד הבוהן או האצבע של יד ימין, אשר נשאלה מטכניקת הנגינה בגיטרה בס בסגנונות הפאנק והפיוז'ן. הסטירה לעיתים קרובות משולבת כיום בפריטת פינגר סטייל, למשל על-ידי גיטריסט הרוק ג'ון מאייר, כתנועת הקשה העוברת מיידית לפריטה בבוהן על אותו מיתר, ומאפשרת ביצוע של מוזיקת פופ קצבית וסינקופית. בשנות ה-2000, הופעות וירטואוזיות בסגנון זה התפרסמו באינטרנט וביוטיוב, בביצוע אנדי מקי וגיטריסטים וירטואוזים אחרים. חברת התקליטים העצמאית האמריקנית קנדיראט חתמה על חוזים עם דון רוס ואנדי מקי, ומתמחה בסגנון הפינגר סטייל. "האליפות הבינלאומית בנגינת פינגר סטייל" מתקיימת מדי שנה בפסטיבל וולנאט וואלי בקנזס.
עם זאת, למרות התפתחות טכניקות הפינגר פיקינג והפינגר סטייל, בגיטרה אקוסטית ובגיטרה חשמלית הן נותרו טכניקות יוצאות-דופן. במאה ה-21 הן עדיין מאפיינות בעיקר גיטריסטים וירטואוזים בעלי רפרטואר רחב, נגינה ללא להקת ליווי, והשפעות ממוזיקה עממית וקלאסית. לעומתם, במרבית סגנונות הגיטרה המודרניים ובפרט בפופ, רוק, ג'אז, בלוז, קאנטרי ובלוגראס, מרבית הגיטריסטים עדיין פורטים רוב הזמן באמצעות מפרט המוחזק בין האגודל והאצבע המורה. בנגינה כזו, תפקיד הגיטרה נוטה להתחלק לשניים, שלעיתים מנוגנים על-ידי שני גיטריסטים באותה הלהקה: "גיטרה מובילה" המנגנת בעיקר את הקו המלודי, ו"גיטרת קצב"  המנגנת ליווי של אקורדים קצביים באמצעות פריטה על כל המיתרים.
טכניקות נגינה
בגיטרה אקוסטית, פריטת פינגר סטייל ממושכת על מיתרי מתכת בעלי מתיחות גבוהה עלולה להטיל עומס על האצבעות ו/או הציפורניים של הנגן. יש גיטריסטים הנוהגים להדביק ציפורניים מלאכותיות על ציפורניהם, או לטפח יבלות עור על אצבעות היד הפורטת. נגני פינגר סטייל רבים נוהגים לענוד מפרט מיוחד בצורת טבעת על האגודל (Thumb Pick), בכדי להקל על הנגינה ולתת למיתרי הבס צליל מודגש יותר. נדירים יותר בשימוש מפרטי אצבע (Finger Picks), בדומה לאלו הנפוצים אצל נגני בנג'ו, הנענדים על אחת או יותר מהאצבעות האחרות. בנוסף, יש נגנים שמשתמשים במפרט רגיל (Pick, Plectrum) מוחזק באגודל ובאצבע המורה, בזמן שהאצבעות הנותרות מנגנות את המלודיה, טכניקה המכונה לעיתים "פריטת כלאיים". קטע מפורסם בטכניקה זו הוא The Clap של סטיב האו (Steve Howe) גיטריסט להקת הרוק הבריטית Yes. גיטריסטים המשתמשים במגוון טכניקות פריטה במהלך אותו קטע נגינה עשויים לאחסן את המפרט בין אצבעות יד ימין בעת שהם פורטים בלעדיו, ואף להחזיק אותו בשיניהם או בשפתיהם.
מרכז הקואופרציה
מר ישראל ריטוב, יו"ר מרכז הקואופרציה ספד לו : " עליך עוד ישירו שירים. נוציא ספר ונספר לעם ישראל על חייך ונקים מפעלים לזכרך ".
שאטרסטאר
את דמותו של שאטרסטאר בסרט הלייב אקשן "דדפול 2" גילם השחקן לואיס טאן.
ביוגרפיה בדיונית
מקורו של שאטרסטאר מאה שנים בעתיד של הממד החלופי "עולם מוג'ו". הוא נועד להיות גלדיאטור בתוכנית ריאליטי כמו לונגשוט שנוצר גם הוא באותו עולם, אך בהווה שלו. הוא הגיע לעולם של המוטנטים החדשים על מנת לגייס אותם שיעזרו לו ולמורדים נוספים להילחם במוג'ו, השליט של עולמו. לאחר שהם עזרו לו הוא הצטרף לקבוצה כשהם הפכו לאקס פורס, בהנהגת קייבל. שאטרסטאר גילה שיש לו זיכרונות של מוטאנט בשם בנג'מין ראסל. זמן מה אחר כך, לאחר ששאטרסטאר נפצע אנושות בקרב גופו אוחד עם זה של בנג'מין ראסל ששכב בבית חולים בתרדמת שנים רבות. במהלך השנים נרמז רבות על קשר משפחתי בין לונגשוט ושאטרסטאר, ששאטרסטאר הוא בנו של לונגשוט ואולי אפילו גם בנה של המוטאנטית דאזלר, בת זוגו של לונגשוט.
בעקבות אירועי ההשמדה ביקום המארוול, נאסר על קבוצה גדולה של המוטאנטים שנותרו מיציאה ממתחם בשטחי אחוזת אקסבייר. במהלך מלחמת האזרחים, שאטרסטאר וחברתו לאקס פורס דומינו עזרו לקבוצה הזאת להימלט לבסיס סודי שיסתיר אותם, זאת בעזרת מידע מקפטן אמריקה וניק פיורי. לבסוף כשאר כל קבוצת המוטאנטים כמעט מתים, הגיבורים משני הצדדים מתאחדים כדי להציל אותם. בחוברת 43 של הרצת אקס פקטור משנת 2009, מופיע שאטרסטאר כשהוא תחת שליטת מוח של נבל-על בשם קורטקס, ותוקף את ריקטור וסטרונג גאי. לאחר שהוא נחלץ מהשליטה המוחית הוא מצטרף לקבוצה ומתחיל במערכת יחסים עם ריקטור. ריקטור, שהשלים עם השתייכותו המינית, רצה להישאר עם שאטרסטאר במערכת-יחסים קבועה, אך שאטרסטאר דחה אותו כדי לבחון אפשרויות אחרות. לאחר מכן, מתגלה כי וולפסביין בהריון מהארימארי, "נסיך הזאבים" של אסגארד. עם זאת, שאטרסטאר האמין כי ריקטור הוא אביו של הילד, מה שפוגע במערכת היחסים של ריקטור ושאטרסטאר. עם זאת, העניינים הסתדרו כששאטרסטאר נפגש עם הארימארי לשיחה בניפלהיים.
אישיות
בין הדברים שנותרו קבועים לגבי אישיותו של שאטרסטאר במהלך כל הופעותיו בקומיקס, היא אהבתו לקרב, והחשיבות שהוא נותן למה שבעיניו נחשב כבוד. למשל, למרות שהוא מפגין יכולת קליעה גבוהה מאוד עם אקדח הוא מעדיף להשתמש בחרבות.
מו ברוקס
מוריס ג'קסון "מו" ברוּקס הבן (באנגלית: .Morris Jackson "Mo" Brooks Jr; נולד ב-29 באפריל 1954) הוא פוליטיקאי ותובע אמריקאי, שכיהן כחבר בית הנבחרים של ארצות הברית מטעם מחוז הקונגרס החמישי של מדינת אלבמה, בשנים 2023-2011. בסיס מחוז קונגרס זה בעיר האנטסוויל, והוא משתרע לאורך 16 ממחוזות אלבמה. ברוקס ידוע בעמדותיו השמרניות, ולראיה במרץ 2018 דורג בידי "מרכז לוגאר" כחבר בית הנבחרים המפלגתי ביותר בקונגרס ה-115.
אולוג בג
המרכז המדעי של אולוג בג
כדי לפרוץ ולהפיץ את נושא האסטרונומיה התחיל אולוג בג בשנת 1417 לבנות מרכז מדעי ברמה גבוהה. המרכז המדעי הוקם ברובע הרג'יסטאני בסמרקנד ובנייתו הושלמה בשנת 1420. אולוג בג הזמין למרכז המדעי כ-60 מדענים כולל את קאדי זאדה (מתמטיקאי מוסלמי שכתב פרשנויות ועבודות על מתמטיקה ואסטרונומיה) ואת אל-קאשי (מתמטיקאי מוסלמי). אולוג בג ארגן מפגשים בנושא חקר האסטרונומיה.
רומח הדרקון
ספרים נוספים
קיימים עוד כמה ספרים בודדים העומדים כאתנולוגיות (סיפורים קצרים) על תקופות שונות או סיפורים שלא נמנו על סדרה כל שהיא (כמו למשל "סיפוריו של דוד קפיץ-מכמונת", Tales of Uncle Trapspringer).
ההיסטוריה של קרין
ההיסטוריה של עולם קרין מתחלקת לחמישה עידנים המשתרעים על פני כ-9,400 שנים ואשר מתחלקים לשלוש תקופות זמן: לפני החורבן הגדול, לאחר החורבן הגדול והחורבן השני.
רומח הדרקון במדיות אחרות
הסדרה אף מוזכרת במוזיקה. השיר "Wishmaster" של להקת הפאוור מטאל/מטאל סימפוני נייטוויש מדבר על היחסים בין רב-המג רייסטלין לבין שולייתו דלאמר האפל. להקת בליינד גארדיאן הוציאה את הסינגל "The Soulforged" מתוך אלבומם "A Night at the Opera", שמביא את סיפורו של רייסטלין.
מחשב קוונטי
קיוביט
סופרפוזיציה של קיוביט בודד מיוצגת על ידי - כאשר המשמעות היא שבעת מדידה קוונטית יש הסתברות של |\alpha |^2 למצוא את הקיוביט במצב 0 והסתברות של |\beta |^2 למצוא את הקיוביט במצב 1. כיוון שניתן למצוא את הקיוביט רק באחד מבין שני המצבים, שהם מספרים מרוכבים, מקיימים. קיוביט בודד מיוצג לצרכים תאורטיים על ידי שני מספרים מרוכבים, ולכן יכול לכאורה לייצג כמות אינסופית של מידע. אכן ניתן לבצע חישובים ומניפולציות שונות על קיוביט המייצג סופרפוזיציה בין מספר מצבים, אך בסופו של דבר מדידה קוונטית שלו תגרום לקריסה של פונקציית הגל ולאחריה במקום סופרפוזיציה של שני המצבים יתקבל מצב אחד ויחיד. תכונה זו של סופרפוזיציה מאפשרת לבצע חישובים בצורה שונה מהאופן שבו הם מתבצעים במחשב קלאסי, ועם זאת קריסת פונקציית הגל בעת המדידה מגבילה את העצמה החישובית.
סלובניה באירוויזיון
היסטוריה
לאחר התפרקותה של הרפובליקה הפדרלית הסוציאליסטית של יוגוסלביה ב-1992, ביקשה סלובניה להצטרף לשורות התחרות כמדינה עצמאית. אולם, עקב ריבוי המדינות שרצו ליטול חלק בתחרות נאלצה סלובניה, ביחד עם 6 מדינות נוספות, להתחרות בתחרות מקדימה בשם "העפלה למיליסטריט", בתקווה להיות אחת משלוש המדינות שתקבלנה את הניקוד הגבוה ביותר, דבר שיקנה להן כרטיס כניסה לתחרות ב-1993.
היעדרויות
במהלך שנות ה-90 ושנות ה-2000 המוקדמות, סלובניה הייתה אחת המדינות המושפעות בתחרות מהחלטתו של איגוד השידור האירופי לפסול מדינות שהגיעו להישגים נמוכים בתחרות בשנים קודמות, כדי לאפשר למדינות חדשות להצטרף לתחרות. נבע הדבר מריבוי המדינות שביקשו לקחת חלק בתחרות, דבר שחייב את איגוד השידור האירופי לסנן את המדינות שביקשו ליטול חלק בתחרות. שתי שיטות לסינון נקבעו לשם כך: סינון של השירים הפחות טובים ומניעה ממדינות שהישגיהן בשנים קודמות היו נמוכים לקחת חלק בתחרות. באותן שנים, הוחלט לערוך הצבעה מוקדמת של צוותי שיפוט מכל המדינות שלוקחות חלק על סמך גרסאות מוקלטות של השירים, ולנפות מן התחרות את השירים שהגיעו לשבעת המקומות האחרונים. זאת, כתוצאה מהצורך לנפות את מספרן הגדל של המדינות שביקשו ליטול חלק בתחרות בשל תוצאות נמוכות בתחרות, סלובניה לא נטלה חלק בתחרויות האירוויזיון ב-1994 ו-2000. ניפוי שיר לאחר שנבחר בתחרות מקומית, תוך השקעת משאבים בארגונה, גרמה אי-נחת בקרב רשתות השידור הלוקחות חלק בתחרות, ולפיכך שונתה המדיניות בשנים שלאחר מכן. כדי לפתור מחלוקות, החל מ-2004 הונהגה שיטת חצאי-גמר.
הצבעות
סלובניה, שכנתה של קרואטיה, נוהגות להעניק לה מספר רב של נקודות. ב-1995, 1998, 1999, 2002, 2005 (חצי-גמר וגמר) ו-2017 (הצבעת הקהל), סלובניה העניקה לקרואטיה את מספר הנקודות הגבוה ביותר. הדבר דומה למדינות רבות אשר יש להן קשרים כמו יוון וקפריסין, מדינות ברית המועצות לשעבר, המדינות הבלטיות והמדינות הנורדיות.
עצרת כפולה
עצרת כפולה בהשוואה לעצרת
מאחר שעצרת כפולה מערבת רק כחצי מהאיברים של עצרת רגילה, הערך שלה אינו גדול בהרבה משורש של עצרת \sqrt{(n!)}, והיא קטנה בהרבה מפעמיים עצרת (הרכבת שתי פונקציות עצרת, אחת על השנייה) (n!)!.
שימושים קומבינטורים
עצרת כפולה מופיעה באופן שכיח בבעיות קומבינטורית.
גרוניי
גרוניי שבקרבת מיינלנד
גרוניי (באנגלית: Gruney) הוא אי קטן בלתי מיושב באיי שטלנד שבסקוטלנד. 60.65177°N, -1.3032°W האי מצוי צפונית לחצי האי נורת'מאויין (Northmavine) שבאי מיינלנד. בין האי גרוניי לאי מיינלד נמצא מצר גרוניי (Gruney Sound).
יוסי סאסי
אורפנד לנד
אלבומה השלישי של הלהקה Mabool ראה אור כעבור זמן, ב-2004. באלבום זה סאסי מנגן בשלל כלי מיתר: גיטרה חשמלית, גיטרה אקוסטית, גיטרה קלאסית, סאז, בוזוקי, ועוד. בנוסף, סאסי שר כחלק ממקהלה. באלבומה הרביעי The Never Ending Way of ORwarriOR, סאסי מנגן בגיטרה חשמלית, גיטרה אקוסטית, גיטרה קלאסית, סאז, בוזוקי, ג'ומבוש, עוד ופסנתר וגם שר ברקע. גם באלבומה החמישי, All Is One לסאסי היה תפקיד דומה, כמלחין ונגן כלי מיתר שונים.
קריירת סולו
במאי 2014 הוציא את אלבום הסולו השני שלו, Desert Butterflies. אלבום זה הוא אלבום קונספט, הממשיך את סגנון הרוק האוריינטלי שהיה גם הסגנון של האלבום הראשון. באלבום זה השתתפו מוזיקאים משפיעים, כמו מרטי פרידמן (לשעבר מגאדת'), רון ת'אל (לשעבר Guns N' Roses), מריאנג'לה דמורטאס (סולנית טריסטניה). כל יתר אלבומיו גם הם בהלחנה מלאה והפקה עצמית של סאסי.
דמנאת
המלאח
המלאח בדמנאת נבנה בעקבות פרעות ביהודים בשנת 1887, אז ציווה הסולטאן חסן הראשון לבנות מלאח חדש ליהודים על חשבון האוצר. בנייתו הושלמה ב־1893 והוא כלל באותה העת חמישה בתי כנסת. לפי רשמיו של החוקר נחום סלושץ בעת ששהה בדמנאת באוגוסט 1913, גם המלאח החדש נבזז בפרעות שאירעו מספר שנים לפני ביקורו, ובית הכנסת הגדול ושורה של בתים היו עדיין בחורבנם. בעיניו של החוקר הצרפתי פייר פלאמאן, שכיהן כמנהל בית ספר בדמנאת והקדיש למלאח שבעיר חיבור שיצא לאור מספר פעמים החל מ-1950, הטיפוס היהודי בדמנאת אופייני ליהודי ספרד, יש מהם ששערותיהם בלונדיות ועיניהם כחולות, אבל רובם בעלי עיניים שחורות. פאותיהם של הגברים ארוכות והם מגדלים את זקנים ואת ראשיהם הם מכסים בכובעי ברט או בכיפות.
מצוקותיהם של יהודי דמנאת במחצית השנייה של המאה ה-19
החל משנות השישים של המאה ה-19 סבלו היהודים מסדרה של מעשי טבח, שוד, פוגרומים, אפליה והצקות שונות. אם לא די בכך, הטיל המושל המקומי על היהודים גזירות נוספות: שלא לשבות ביום השבת, ולעבוד עבודות כפייה שכללו ניקוי המקומות המלוכלכים ומשא משאות כבדים. בהובלת מנהיגם רבי דוד עמאר ובאמצעות הגביר יהושע קורקוס ממרקש, נאבקו התושבים היהודים לשפר את המצב ולהשיב את הרכוש שנגזל, ואף תבעו פיצויים על סבלם, לשם כך הם עירבו את שגריר בריטניה במרוקו דרומנד האי, ואת חבר הפרלמנט הבריטי סמואל מונטגיו, שאף הגיע למנאת על מנת להשקיף על המצב. ב-1865 לאחר מאבקים ממושכים מינה הסולטן את יהושע קורקוס לשמש כדובר בשם היהודים, ואף הוציא ט'היר המקנה להם זכויות לקיים את חיי הדת. אולם רק לאחר 1885 חלו שיפורים ניכרים במעמדם של היהודים, הודות למשלחת מכובדת של יהודים שהופיעה בפני הסולטאן. הנציגים הדיפלומטיים פרשו על הסוחרים היהודים את חסותם, והסולטאן שלח מכתב למושל המקומי המורה לו על ביטול גזירותיו ואף הוציא ט'היר ברור המשחרר את היהודים מן ההגבלות והעבודות שנאלצו לבצע בעבר.
פוליצמייסטר
האובר-פוליצמייסטר המוסקבאי
תפקיד האובר-פוליצמייסטר בוטל בשנת 1905 בקשר להקמת ממשלת העיר מוסקבה כגוף ניהולי עליון.
האובר-פוליצמייסטר הפטרבורגי
בשנת 1782, תפקיד זה היה למעשה ראש המשטרה בסנקט פטרבורג, לפני כן, שימש התפקיד כעוזר של המושל הכללי.
Save Me (שיר של BTS)
קידום
הווידאו קליפ לשיר, שיצא יחד עם הסינגל, הופק ובוים על ידי GDW. בקליפ מופיעים חברי הלהקה, כאשר הם שרים ומבצעים כוריאוגרפיה אינטנסיבית כנגד הרוח, על רקע עננים נמוכים שממקסמים את האווירה ומעבירים את הרגש העצוב של מילות השיר. הקליפ צולם בטייק אחד בלבד. הכוריאוגרפיה לשיר נבנתה על ידי The Quick Style Crew.
מנח
{{פירושונים|
יחסי הולנד–פולין
סחר, אנשים ושיתוף פעולה
הולנד היא כיום המשקיעה מספר 1 בפולין בקרב מדינות האיחוד האירופי, בסך הכל 30,3 מיליארד אירו בשנת 2015. בשוק הפולני פועלות כ-2,500 חברות עם אחזקות מניות הולנדיות המעסיקות מעל 120,000 עובדים בפולין.
עונת 1981/1982 בבונדסליגה
ורדר ברמן, דרמשטאדט 98 ואיינטרכט בראונשווייג עלו מהליגה השנייה.
הליגה כללה 18 קבוצות. קבוצות שסיימו במקומות ה-17–18 ירדו בסוף העונה לבונדסליגה השנייה, ושלוש קבוצות עלו במקומן. הקבוצה שהגיע למקום ה-16 השתתפה במשחקי מבחן (מפגש כפול) עם קבוצה מהבונדסליגה השנייה שזכתה במקום השלישי.
יממה שמשית
אנלמה
התמונה משמאל הופקה על ידי הרכבה של תמונות רבות של השמש, התמונות צולמו כל כמה ימים במשך שנה שלמה באותה השעה. מאחר שאורכה של היממה השמשית משתנה, השמש אינה חוזרת לאותה זווית שעה בשמיים ונוצרת תמונת השמונה הנקראת אנאלמה.
מוסד פיננסי חוץ-בנקאי
יציבות
מערכת פיננסית מרובת משתתפים, הכוללת מוסדות פיננסיים חוץ-בנקאיים, יכולה להגן על הכלכלה מפני זעזועים פיננסיים ולאפשר התאוששות מהירה כאשר זעזועים אלה מתרחשים, על ידי הגדלת מספר החברות ופיזור סיכונים רב יותר.
מסע העלייה לרגל של המלך
מסע המלך
בתום מלחמת העולם הראשונה היו פזורים בחזיתות המלחמה שלה - ובעיקר בחזית המערבית - מאות אלפי קברים של חיילי האימפריה הבריטית. מספרם העצום של הנופלים ושל הקברים הביא להקמת גוף מיוחד - הוועדה האימפריאלית לקברי מלחמה - שיטפל בשימור הקברים, בבניית בתי קברות קבועים, בהצבת מצבות קבע וכן בבניית אנדרטאות לנופלים שמקום קבורתם לא נודע. הוועדה פעלה על בסיס העיקרון של שוויון, כלומר כי איש מהנופלים לא יוחזר לקבורה בארצו וכי הנצחתם תהיה אחידה.
דונלד קריספ
ביוגרפיה
הוא מת משבץ מוחי בלוס אנג'לס בגיל 91.
גטו בודפשט
היה גטו נוסף ברובע 13 שכונה "הגטו הקטן" או "הגטו הבינלאומי" שכלל עשרות בניינים שנקראו בתים מוגנים תחת חסות המדינות הנייטרליות במלחמה.
לינקולן סדרה L
דגמי "לינקולן סדרה L" הם המכוניות הראשונות שיוצרו על ידי חטיבת "לינקולן" ("Lincoln Motor Company" ).
משה מנדלבאום
משפחתו
היה נשוי לשרה נכדת יוחנן דוד סלומון. ילדיו יחיאל, שמואל, ואביגיל אנגלמן. בנו שמואל מנדלבאום הוא שופט. חתנו הוא מבקר המדינה מתניהו אנגלמן.
מיה מוטלי
ראש ממשלה
ב-24 במאי 2018, נבחרה מוטלי כראש ממשלת ברבדוס, כאשר מפלגתה זכתה בבחירות בהישג חסר תקדים של כל 30 המושבים בפרלמנט והייתה למפלגה הראשונה בהיסטוריה שזוכה בהישג זה. בנוסף זכתה המפלגה ב-72.8% מהקולות – האחוז הגבוה ביותר שהשיגה מפלגה אי פעם בבחירות הכלליות בברבדוס.
זיתיים
מאפיינים
העלים נגדיים לרוב פשוטים או מנוצים. התפרחת דמוית אשכול או מכבד. לגביע לרוב 4 אונות.
בית הרב קוק
היסטוריה
בעשור השני של המאה ה-21 נהרסו רוב הבתים ההיסטוריים סביב שכונת בית דוד, ונבנו במקומם בנייני דירות רבי קומות על ידי חברת אפריקה ישראל להשקעות של לב לבייב. מתחם בית הרב נשאר השריד האחרון של השכונה המקורית.
Project RnL
היסטוריה
בזכות הצלחת הקליפ "Slim Shady" (עיבוד לשיר של הראפר אמינם) קיבל הצמד הזמנה מג'ורדן רודס, קלידן דרים ת'יאטר, להופיע איתו בארצות הברית. רודס עצמו התארח בכמה שירים של ההרכב. עם המעבר של אייל עמיר לניו-יורק בסוף 2012, הרכב היה בהפסקה. בתקופה זו יצר אייל עמיר שירים עם מוזיקאים מקומיים ומוזיקאים ישראלים יורדים ביניהם זמרת הג'אז הישראלית תמי שפר והקלידן האוקראיני-אמריקאי רוסלן סירוטה זוכה פרס הגראמי. טרם הנסיעה, אייל הקליט עבור שוגר זאזא את הסרטון הוויראלי - "The GAG Quartet-le Internet Medley", בו גם ניגן את תפקידי הקלידים. הסרטון גרף למעלה מ-34 מיליון צפיות. באותה תקופה רע לבנת היה פעיל בהרכבי הרוק מתקדם "אנקדוטה" ו-"דה מג'יסטר" ובהרכב הא-קפלה "2for6".
בית רולה פלויד
היסטוריה
החל בשנת 1868 רכשו חברי כת הטמפלרים את בתי המושבה כדי להקים בה מושבה משל עצמם. בית פלויד נרכש בידי האדריכל תיאודור זנדל שהתגורר בו עד 1880 ולאחר מכן עבר לירושלים. אל המבנה נכנסו דיירים אחרים מבני התנועה הטמפלרית, והוא ננטש עם גירוש הטמפלרים מארץ ישראל במלחמת העולם השנייה. לימים נרכש הבית ושופץ בידי האמנית סופי יונגרייז המתגוררת בו כיום.
דניאל גולדשמידט
באירופה
הוא סיים את לימודיו בהצטיינות, והתקבל לעבודה בספרייה המלכותית של ברלין, הודות להמלצתו של פרופסור וילאמוביץ-מלנדורף, אף שהתנה את קבלתו לעבודה בכך שלא יעבוד בשבת. עיקר עבודתו בספרייה היה בכריכייה, במחלקת המוזיקה ובמחלקת האינקונבולים. בנוסף, היה חבר מערכת ואחראי על כתיבת הערכים של האינקונבולים העבריים, ב"קטלוג הכללי של האינקונבולים" (Gesamtkatalog der Wiegendrucke), שיצא לאור לראשונה בשנת 1925, בלייפציג. לצורך עבודתו בקטלוג זה, ביקר ברבות מהספריות הציבוריות והפרטיות החשובות באירופה, ומעבר לידע הביבליוגרפי הרב שרכש בביקורים אלה, למד שפות אירופאיות שונות.
תנ"ך, מהדורת קורן
בשנת תשכ"ב-1962 יצאה לאור, בהוצאת קורן ובגופן מיוחד, מהדורה חדשה של ספר התנ"ך. לדברי אליהו קורן, מייסד בית ההוצאה לאור ומעצב הגופן החדש, המטרה בהפקת מהדורה זו הייתה הוצאה לאור של "התנ"ך הראשון, שנערך, עוצב, יוצר ונכרך בידי יהודים בארץ ישראל", ולשנות בכך את המצב, הקיים מזה מאות שנים, שבו נדפס התנ"ך בבתי דפוס של נוצרים, בעיקר באירופה, והם שקבעו את נוסחו וצורתו (למשל החלוקה לפרקים במקום החלוקה היהודית לפרשיות, לסדרים או לפרשות השבוע, ופיצול חלק מהספרים). עם צאתה לאור, זכתה מהדורת קורן להצלחה רבה ומאז היא מודפסת מדי שנה בשנה. במשך השנים היא יצאה במספר גדלים ועם תוספות שונות.
ועידת השואה הבין-לאומית באיראן
אירועים בוועידה
שר החוץ האיראני מאנוצ'הר מוטאקי הכריז בנאומו: "אם הגרסה הרשמית של השואה תימצא בעלת דופי, אזי הזהות והאופי של ישראל תהיה מוטלת בספק. ואם, במהלך הוועידה, יוכח שהשואה היא אמת היסטורית, אזי מדוע חייבים המוסלמים והפלסטינים באזור לשלם את מחיר פשעי הנאצים?"
פרדריק טובן אמר בפני הוועידה: "השכל הישר מכובה בשל הדוֹגמה של השואה כפי שהיא מוצגת כאמיתה היסטורית. איננו מסוגלים להטיל בקיומה ספק. זהו אונס השכל הישר."
תיאור פרמטרי של עקום
דוגמאות
y = x^2\,
נוכל לפשט את המשוואה על ידי שימוש ב-t:
סיטיג'ט
תולדות החברה
החברה נוסדה בשנת 1992 והחלה להפעיל את טיסותיה בינואר 1994 תחת החסות של חברת וירג'ין אטלנטיק. הקו הראשון שהופעל היה בין דבלין לנמל התעופה סיטי בלונדון. בשנת 1997 החלה החברה לטוס בקו תחת שמה הרשמי.
Salsa20
ביטחון ויעילות
ב-2005 דווח על סוג של ההתקפה דיפרנציאלית נגד גרסה מצומצמת של סלסה בחמשה סבבים, מסומן בקיצור Salsa20/5 בסיבוכיות זמן של 2^{165} בקירוב. מפתח ההתקפה זכה באלף דולר מאת דניאל ברנשטיין שהבטיח את הפרס לכל מי שיצליח להציג "קריפטואנליזה הכי מעניינת של סלסה". ב-2006 הצליחו מספר חוקרים לפתח התקפה כנגד Salsa20/6 בסיבוכיות זמן של 2^{177} וכן התקפת Related key על Salsa20/7 בזמן של 2^{217}. ב-2007 פותחה התקפה על Salsa20/8 בזמן של 2^{255} עם 2^{11.37} מפתחות. ב-2008 פותחה התקפה נגד Salsa20/7 בזמן של 2^{153} וכן התקפה על Salsa20/8 בזמן של 2^{251}. ב-2012 התקפה של אמסון ושי כנגד Salsa20/8 הצליחה לשבור את הצופן בזמן של 2^{109} או בזמן של 2^{250} במקרה של מפתח 256 סיביות עם 8 סבבים. ב-2013 פורסמה הוכחה שצופן סלסה מעל 15 סבבים בטוח כנגד התקפה דיפרנציאלית, כלומר לא נמצאו מאפיינים דיפרנציאליים בהסתברות גבוהה מ-2^{-130} כך שהיא אינה יעילה מכוח גס.
ראדיסאב צ'ורצ'יץ'
קריירה
בעונת חתם צ'ורצ'יץ' במכבי תל אביב ובה שיחק שנתיים. בתחילת עונת הכה את הכתב אלי סהר, אשר כתב עליו בעיתון טור בלתי מחמיא. כתוצאה מכך נאלץ צ'ורצ'יץ' לשלם לסהר פיצויים. לאחר שנתיים במכבי תל אביב עזב לטובורג איזמיר הטורקית.
מרכבה (טנק)
היסטוריה
התכנון החל בשנת 1970 על בסיס לקחי מלחמת ששת הימים. הדרישות המבצעיות הכלליות ודרישות הנדסת האנוש נקבעו על ידי קציני שריון מצטיינים ובהם ישראל טילן, נתי גולן וגד רפן. על בסיס הגדרת מאפייני הטנק הרצויים נבנה דגם עץ שהורכב על ג'יפ. באמצע דצמבר 1974 נמסר אב טיפוס ראשון לניסויי שדה. מותו של המהנדס הגרמני הנס גסאן בפיגוע במלון סבוי עיכב את בניית פס הייצור של הטנק שהושלם רק בספטמבר 1975. בינואר 1976 החל הייצור הסדרתי. ב-29 באוקטובר 1979 נכנס לשירות מבצעי הדגם הסדרתי הראשון – מרכבה סימן 1, שבו נעשה שימוש במבצע שלום הגליל. בשנת 1982 נכנס לשירות דגם משופר – מרכבה סימן 2, ומייד אחריו מרכבה סימן 2ב. בתקופת שירותם הופקו לקחים מבצעיים וטכנולוגיים רבים שהביאו לקפיצת דרך משמעותית במרכבה סימן 3 שנכנסה לשירות בראשית שנות ה-90 של המאה ה-20. בדגם זה הוחלף התותח המחורק בקליבר 105 מ"מ בתותח חלק-קדח מודרני בקליבר 120 מ"מ תוצרת תע"ש. במהלך שנות התשעים נכנסו לשימוש טכנולוגיות חדשות המבשרות את שדה הקרב העתידי, ורובן הוטמעו במרכבה סימן 3ב ב"ז (על שם מערכת בקרת האש: ברק זוהר). מאוחר יותר התווספו לדגמי סימן 2 וסימן 3 תוספות מיגון מודולריות שנקראו "מיגון דור ד' " או 'קס"ג' (קו סגול – הגבול עם לבנון) ונועדו להגביר את עמידות הטנקים נגד טילי נ"ט של חזבאללה. במהלך שנות ה-90 והעשור הראשון של המאה ה-21 הוסבו כל טנקי סימן 3 בשירות סדיר לסימן 3 ב"ז, אך עדיין קיימות חטיבות שריון במילואים עם מרכבה 3 רמ"ח. בשנת 1997 התקבל אישור לייצא את המרכבה סימן 3 לטורקיה, במסגרת מכרז הצטיידות של צבא טורקיה בטנק מערכה חדש. לבסוף החליטה טורקיה לשדרג את טנקי ה-M60 פטון שלה במסגרת עסקה עם תע"ש, שבה צוידו הטנקים בכל המערכות של המרכבה סימן 3, כך שיהיו מתקדמים יותר מה-M60 פטון הישראלי מגח 7.
דגמים מבוססי מרכבה
הצלחת סימן 1 של הטנק הביאה לפיתוח אבות טיפוס של תותח מתנייע חדשני בשם "שולף" המבוסס על תובת המרכבה סימן 1, אך צה"ל העדיף שלא לקנותו.
המרכבה באינתיפאדה השנייה
במהלך האינתיפאדה השנייה טנקי מרכבה, בעיקר סימן 2 וסימן 3 ב"ז, נטלו חלק בלחימה נגד הטרור הפלסטיני. הם שימשו בעיקר לסיור בשטחים מסוכנים ותמיכה בחיל הרגלים. לראשונה ביהודה ושומרון, סיפקו הטנקים כוח אש לכוחות החי"ר, בעיקר בלוחמה בשטח בנוי ובנוהל סיר לחץ, כאשר הפגיזו בתים שהתבצרו בהם מחבלים. ברצועת עזה הושמדו 3 טנקי מרכבה ואנשי צוותם נהרגו ממטעני גחון רבי עוצמה (ששקלו מאות ק"ג כל אחד). בעקבות השמדת שלושת הטנקים (בשנים 2002 ו-2003) נוסף לטנקים לוח מיגון לגחון, וכן הוגבר השימוש בדחפורי D9 משוריינים לפתיחת צירים.
עתיד המרכבה לאחר מלחמת לבנון השנייה
לקראת שנת התקציב 2004 התנהלו דיונים לגבי המשך הכנסתם לשירות של הסימן 4 והנמ"ר מסיבות תקציביות. לבסוף הוחלט להמשיך בפרויקט המרכבה אך להאט במקצת את ההצטיידות. בסוף שנת 2004 הוחלט לבחון פרויקט של פיתוח נגמ"ש כבד על בסיס תובת מרכבה. בשנת 2005, בעקבות אסון הנגמ"שים, הושק נגמ"ש המרכבה (נמ"ר) גם בגרסת חי"ר, ואב טיפוס שלו נכנס לשירות בחטיבת גבעתי ברצועת עזה.
ב-2010 הפכה מערכת "מעיל רוח" למבצעית. ב-2011 הועבר גדוד של טנקי מרכבה סימן 4 המצוידים במערכת לסיורי בט"ש על גבול רצועת עזה. ב-1 במרץ 2011 יירטה "מעיל רוח" לראשונה רקטה נגד טנקים ששוגרה לעבר טנק מרכבה סימן 4 סמוך לניר עוז. היה זה היירוט המבצעי הראשון בעולם של נשק נ"ט על ידי מערכת הגנה אקטיבית תוצרת המערב. מספר שבועות לאחר מכן, יירטה המערכת גם טיל נ"ט מדגם קורנט E, שנחשב לאחד מטילי הנ"ט המסוכנים והמתקדמים בעולם.
מרכבה סימן 2
קפיצת המדרגה העיקרית בין סימן 1 ל סימן 2 היא במערכת בקרת האש. מחשב הירי שופר משמעותית: המחשב מתחשב ביותר נתונים בעת קביעת המסלול הבליסטי של הכדור (טמפרטורה, לחות, גובה) מעבר לנתוני החובה (סוג פגז וטווח). מסלולים בליסטיים עבור פגזים נוספים תוכנתו מראש והוספה מערכת לומדת, המתקנת את המסלול הבליסטי שחושב על ידי הוספת סטייה מסוימת המתקבלת מסכימה של סדרות שפגעו במטרה.
מרכבה סימן 4
מרכבה סימן 4 הוא אחד הטנקים הממוגנים בעולם. יש לו שריון משופר בחזית הטנק, בצידיו ואפילו בגג הצריח – מקום שנחשב מסורתית לחסר מיגון. השריון עצמו מודולרי, דבר המאפשר להשמיש בקלות ובמהירות טנקים שנפגעו, מאחר שכאשר הטנק נפגע יש להחליף רק את החלק הפגוע. שריון הצריח הוא שריון משופע. כמו כן, הטנק תוכנן בצורה כזו שרכיבי הטנק (כגון מנוע ומכלי דלק) יהוו שכבת מיגון נוספת אם השריון הראשי ייחדר, יספגו את הפגיעה ובכך יגנו על אנשי הצוות. 70% ממערכות הטנק, מבחינת משקל, מגינות על הצוות, לעומת 50% ממוצע בעולם. למרכבה סימן 4 יש מערכת מיזוג אינטגרלית המשולבת במערכת הגנת אב"כ. התחמושת מאוחסנת במכלים חסיני-אש. הדגם סימן 4מ כולל גם מערכת הגנה אקטיבית לטנקים ישראלית מדגם "מעיל רוח" של רפאל - מערכות לחימה מתקדמות. מערכת זו מבצעית החל מ-2009 והוכיחה את עצמה בקרב.
מס גודש בסטוקהולם
האזורים עליהם חל המס
ב-1 בינואר 2016 המס החל להיגבות גם בכביש המהיר מצפון לעיר, האסינגלדן. נקודות הביקורת נמצאות בשתי נקודות גישה ויציאה בכביש על מנת להפחית את הגודש בו ובכבישי הגישה הסובבים בשעות העומס. הציפייה של רשויות התחבורה הייתה הפחתה של 10% בנפחי התנועה בשעות העומס. כשבוע לאחר יישום האגרה, נפח התנועה הצטמצם ב-22% בהשוואה ליום רגיל באותה תקופה ללא המס.
ארתור גריפית'
הקמת שין פיין
כפשרה, הסכימו הצדדים כי עליהם לשאוף להקמת רפובליקה, ואזי להעביר את ההכרעה, האם להישאר תחת הכתר הבריטי או להפוך למדינה עצמאית לחלוטין, להכרעת העם. באותו כינוס, פרש גריפית מהנהגת המפלגה לטובת דה ואלירה.
מאוחר יותר, עם הקמת הרפובליקה על ידי דה ואלירה, שימש כראש המפלגה, ובהיעדרו של דה ואלירה מילא את מקומו כנשיא.
אחוזת הכתר בורנשטדט
שימוש מודרני
לאחר התחלה חדשה באמצע העשור השני של המאה ה-21, פועלים באחוזה בית החרושת ברנדנבורג, מאפיית החצר המלכותית, חנות האחוזה ומעדניות, כשחנות האחוזה מציעה שטחי מסחר לאומנים מפוטסדאם. חדרי אירועים זמינים לאירועים פרטיים ובבית האחוזה קיים סניף משרד הרישום של פוטסדאם. בסוף שנות העשור מתקיימים אירועים בחצר לאורך כל השנה: קונצרטים, אירועים, שווקים, מסיבת סילבסטר, חג הפסחא, שוקי חג השבועות, פסטיבל ציידים, שוק אדוונט ואפילו אירועי ספורט כמו מרתון הארמונות, שמתחיל ומסתיים באחוזת הכתר בורנשטדט.
מטריצת תמורה
תכונות אלגבריות
הכפלת P_{\pi} בווקטור עמודה g תערבב את השורות של הווקטור:
חקיינות בטסיאנית
ישראל
בישראל ישנן כמה דוגמאות לחקיינות בטסיאנית. המפורסמת שבהם, היא צבעי הגוף ודוגמאות העיגולים שעל קשקשיו של זעמן המטבעות, שנועדו לחקות את הצבעים והדוגמאות שעל הצפע המצוי. הזעמן אף מחקה את קולות הלחשושים של הצפע כשהוא מאוים.
הבית הרוקד
הבית הרוקד (בצ'כית: Tančící dům) הוא הכינוי שניתן לבניין משרדים השוכן בעיר פראג אשר ברפובליקה הצ'כית. המבנה תוכנן בשיתוף פעולה בין האדריכל הצ'כי יליד קרואטיה ולאדו מילוניץ', והאדריכל הקנדי-אמריקני פרנק גרי. המבנה נבנה בסגנון הדה-קונסטרוקטיביזם אשר גרי הוא אחד האדריכלים הבולטים ביותר בו.
הקמה
בניית המבנה המיוחד הייתה יוזמתו של ואצלב האוול. האוול, באותם ימים נשיאה של הרפובליקה הצ'כית, התגורר בשכנות לאתר מאז ילדותו. האוול ביקש להקים מבנה יוצא דופן בתכנונו, אשר ישמש כמרכז לפעילות תרבותית. הוא גייס את האדריכל ולאדו מילוניץ' לתכנון המבנה. חברת ההשקעות ההולנדית ING הסכימה לממן את הפרויקט, אך הציבה תנאי אחד: מילוניץ', האדריכל האלמוני, ייאלץ לצרף למיזם אדריכל בעל שם עולמי. מילוניץ' פנה לאדריכל הצרפתי ז'אן נובל, אך זה דחה את ההצעה בשל גודלו הקטן של השטח המיועד לבנייה. לאחר מכן הוא פנה לאדריכל המפורסם פרנק גרי, וזה נענה לבקשתו. תוכניתם של צמד האדריכלים הייתה להקים מבנה שונה ומיוחד בעיצובו, אשר יעמוד לצדם של בנייניה המסורתיים של העיר פראג. תוכנית זו הייתה שנויה במחלוקת, אך בזכות השפעתו של הנשיא האוול, בניית המבנה הססגוני יצאה אל הפועל. היא החלה ב-1994 והסתיימה ב-1996. התוכניות להקים בו מרכז תרבות לא התממשו לבסוף.
דב הלר (אמן)
ביוגרפיה
על אף שיצירתו המוקדמת של הלר עשתה שימוש באמצעים מסורתיים כהדפס, היא הושפעה מן הזרמים האוונגרדיים שהיו פופולריים באותה עת. ביטוי לכך ניתן למצוא בפעולה שביצע במסגרת התערוכה "סדנה פתוחה", שהתקיימה במוזיאון ישראל בשנת 1975. בתערוכה זו הקים הלר דוכן ובו מכר תפוחי אדמה. הקהל הוזמן לרכוש באופן עצמאי מן התוצרת החקלאית. לצורך כך הוכנו שקיות ועליהם הכיתוב "מוזיאון ישראל ירושלים, סדנה פתוחה 1975". "רציתי שאנשים ייצאו מהמוזיאון לא רק עם 'רוח' אלא גם חומר. ביקשתי למנוע פערי תיווך", הסביר הלר בדיעבד. "מכרתי לפועלי המוזיאון את תפוחי האדמה במחיר המגדל. ראיתי בזה אקט סוציאליסטי". עבודה מושגית ידוע נוספת מן התקופה, אותה יצר עם האמן יעקב חפץ, הייתה "מפת משקעים 1983-1979", שבדקה באמצעות מגוון מדיה שונות את מעמדו של הקיבוץ.
נייט הגדול: יורד מהפסים
קבלה
הספר זכה לציון של 4.37 התחלות ב-Goodreads. הסדרה כולה רשמה 117 פעמים ברשימת המוכרים של הניו יורק טיימס, היא כללה את הספר, יחד עם כמה ספרים אחרים בסדרה לעיתים.
ניקולאי ברטרם
ביוגרפיה
בשנת 1912 נשא לאישה את האמנית והאספנית Yevdokia Loseva, שהצטרפה אליו במפעליו השונים. באוקטובר 1918, עם סיום מלחמת העולם הראשונה, הוא ויבדוקיה הקימו את מוזיאון הצעצועים של מוסקבה; למרות שהוא לא נפתח לקהל הרחב עד 1921. רבים מהפריטים שהוצגו נלקחו מאחוזות מולאמות, על ידי הממשלה הבולשביקית. בשנת 1924, המוזיאון הועבר לאחוזה סמוכה. ברטרם נשאר המנהל שלו עד מותו.
הוא היה חבר בארגונים רבים. ב-1916 מונה ליושב ראש איגוד עובדי האמנויות הדקורטיביות ותעשיית האמנות. מאוחר יותר כיהן כראש הוועדה לאמנויות דקורטיביות בקומיסריון העם לחינוך, וכן השתייך לוועדה להגנת אנדרטאות לאמנות ולעתיקות. הוא גם נבחר לאקדמיה הממלכתית למדעי האמנות.
מורגן (סרט)
תקציר העלילה
היא כועסת עליו בגלל שהתחתן עם ליאוני (ונסה רדגרייב) שהיא מהמעמד החברתי הגבוה והמנצל.
TAPI
היסטוריה
TAPI בגרסה 3.0 שוחררה בשנת 1999 ביחד עם חלונות 2000. גרסה זו מאפשרת טלפוניה בין כתובות IP ברשת או באינטרנט, כשהיא מספקת שיטות גנריות פשוטות ליצירת קשר בין שני (בשימוש ב-H.323) מחשבים או יותר (בשימוש ב-IP Multicast). היא גם מציעה יכולת גישה לכל מדיה זורמת שמעורבת בתקשורת.
TAPI 2.X ו-TAPI 3.X
ל-TAPI 3 יש מערכת של פונקציות ששונות בעיקר בשמן, ואין לו בהכרח תמיכה מלאה בפונקציונליות של ה-TAPI 2. אחד ההבדלים הבולטים בין הגרסאות הוא מחלקת הטלפון, ובמיוחד שימוש ברמקול, שבו נראה כי ל-TAPI 2 יש עדיפות וגמישות יתירה על פני TAPI 3.
תמרה יובל-ג'ונס
קורות חיים
בשנות התשעים שבה ג'ונס אל בית האופנה של קוואלי, ועבדה אצלו כמעצבת ראשית בין השנים 1992 - 1996 וכן עבדה כמנהלת הסטודיו של בית האופנה בשנים 1998–2000. החל משנת 1990, במקביל לעבודתה עם קוואלי, לימדה ג'ונס במכללת שנקר. בשנות האלפיים ג'ונס החליטה להתנתק מעיצוב האופנה ולהתמקד בתחומים אחרים, כגון עיצוב גופי תאורה מבד פליסה, אשר נמכרו והוצגו בתערוכות ובמגזינים בארץ ומחוצה לה וכן רהיטים. בין השנים 2004 עד 2006 כיהנה ג'ונס כראש מחלקת האופנה בשנקר, במקום לאה פרץ שיצאה מן הארץ. בשנת 2009 שבה ג'ונס בפעם השלישית אל בית האופנה של קוואלי, וניהלה במשך שנה את הסטודיו לפיתוח רעיונות של המותג. בימי המחאה החברתית בשנת 2011 יצאה ג'ונס כנגד שיטת המשגור המקובלת בתעשיית עיצוב האופנה הישראלית, בניגוד לשאר העולם, אשר לטענתה פוגעת בפרנסת המעצבים ובתעשייה בכלל בין השנים 2013 עד 2017 כיהנה ג'ונס כראש המחלקה לצורפות ואופנה בבצלאל. בשנת 2017 יזמה ג'ונס את תערוכת " Fashion as Art" בקניון רמת אביב, בה הוצגו יצירות של בוגריה מבצלאל. בשנת 2018 יזמה ואצרה ג'ונס את תערוכת "מקום לאופנה, מסע בעקבות הבגד הישראלי" במוזיאון ישראל. נכון לשנת 2019 מעניקה ג'ונס שירותי ייעוץ אופנה עבור מעצבים צעירים ובתי אופנה גדולים כאחד.
תנועות מטאטא מהירות
תנועות מטאטא מהירות הוא אלבום הסולו השני של המוזיקאי שלום גד והראשון שיוחס לשלום גד והיהלומים. הוא ראה אור בנובמבר 1999.
רקע
אלבומו הראשון של גד, "סוף המדבר" מ־1996, היה היחיד שלו שיצא בחברת התקליטים הד ארצי, והוא לא זכה להצלחה מסחרית עם צאתו. "תנועות מטאטא מהירות" הוקלט באולפן הביתי "שלומציון" שהקים גד לאחר מכן, ויצא באופן עצמאי בחברת התקליטים שנקראה באותו שם. ההרכב שניגן בו היה זהה לזה שניגן ב"סוף המדבר" – למעט המתופף אורן בן־נון, ששם תופף לצד אלי דראי וכאן נעדר – והפעם כונתה הלהקה "היהלומים". פחות משנה אחרי שיצא האלבום לאור הוא יצא מחדש בחברת התקליטים Earsay של האוזן השלישית. את עטיפת המהדורה הראשונה, שהייתה פשוטה ומינימליסטית, החליפה עטיפה חדשה בעיצובה של עליזה חיון וגם מילות השירים הודפסו בחוברת שליוותה את התקליטור. פעם נוספת הפיצה את האלבום היי פידליטי בינואר 2014, בתוך מארז שכלל את חמשת אלבומיו הראשונים של גד.
גרוסטו
היסטוריה
ב-80 השנים הבאות חוותה גרוסטו כיבוש, הרס, חרם שהוטל עליה על ידי האפיפיור קלמנס הרביעי, תקופת חופש כרפובליקה, מצור שהוטל עליה על ידי לודוויג הרביעי, קיסר האימפריה הרומית הקדושה ועל ידי האנטי-אפיפיור ניקולאוס החמישי ב-1328, עד אשר היא נכנעה שוב לשכנתה החזקה, סיינה.
מטה האומות המאוחדות
מטה האומות המאוחדות (באנגלית: United Nations headquarters) הוא מתחם של מבנים בעיר ניו יורק שבארצות הברית, המשמש כמטה ארגון האומות המאוחדות מאז הקמתו של המבנה בשנת 1952.
היסטוריה
טקס הנחת אבן הפינה נערך ב-14 בספטמבר 1948. בניית המתחם הייתה אמורה להסתיים במקור בשנת 1951, ותוכנן שהעובדים הראשונים יעברו לבניין המזכירות כבר בשנת 1950. עם זאת, בנובמבר 1948 דווח כי הבנייה הייתה בפיגור של חודשיים מלוח הזמנים. באותה עת נחפרו 60% מאתר המטה. באותו חודש הצביעה העצרת הכללית של האו"ם פה אחד להודות רשמית לממשלות הלאומיות, המדינות והעיריות על תפקידן בבניית המטה. החוזה הרשמי בסך 23.8 מיליון דולר להקמת בניין המזכירות נחתם בינואר 1949. באוקטובר 1949 הושלם שלד מבנה המזכירות.
עיבור השנה
חודש העיבור
מסורות וכללים שונים קובעים כיצד יש לנהוג בשנים מעוברות במועדים החלים בחודש אדר. ימי הפורים מצוינים באדר ב', על מנת לסמכם לחג הפסח. גם ציון יום פטירתו של משה (ז' באדר) נקבע לאדר שני. בימים הארבעה-עשר והחמישה-עשר בחודש אדר א', שבו לא נחוג פורים, נחוגים שני ימי "פורים קטן" ("פורים קטן" ו"שושן פורים קטן"). בפורים קטן לא נהוגות מצוות הפורים כגון קריאת המגילה, משלוח מנות, או מתנות לאביונים, אבל הוא אסור בתענית ולא אומרים בו תחנון ומרבים בו בסעודה.
העיבור בלוח הקבוע
בזכות העיבור, במחזוריות של 19 שנה תאריכים עבריים וגרגוריאניים נפגשים (למשל ט' באב תשמ"ה חל ב-27 ביולי 1985 וט' באב תשס"ד חל ב-27 ביולי 2004), או נופלים קרוב זה לזה, בסטייה של יום בדרך כלל (למשל ט' באב תשמ"ז חל ב-4 באוגוסט 1987 וט' באב תשס"ו חל ב-3 באוגוסט 2006), או יומיים במקרים נדירים יותר (למשל ט' באב תשי"ח חל ב-26 ביולי 1958 וט' באב תשל"ז חל ב-24 ביולי 1977), ובמקרים נדירים מאוד שלושה ימים (למשל ט' באב ה'ח' חל ב-30 ביולי 1248 וט' באב ה'כ"ז חל ב-2 באוגוסט 1267). הסטייה נובעת מכך שהשינוי במספר הימים בשנה העברית (חסרה, כסדרה, שלמה) ובשנה הלועזית (רגילה, מעוברת) אינם תלויים במחזור של 19 שנים, ולכן הם לא מאפשרים תמיד מפגש מדויק בין התאריכים.
העיבור בלוח הקראי
לפי הקראים, פירוש המילה "אביב" בפסוק "שָׁמוֹר אֶת חֹדֶשׁ הָאָבִיב וְעָשִׂיתָ פֶּסַח" הוא מצב מסוים של הבשלת השעורה "וְהַפִּשְׁתָּה וְהַשְּׂעֹרָה, נֻכָּתָה: כִּי הַשְּׂעֹרָה אָבִיב, וְהַפִּשְׁתָּה גִּבְעֹל." (שמות ט' ל"א). הגעת האביב נקבעה לפי מידת הבשלת השעורה בארץ ישראל. אם לא הגיע האביב בחודש השנים עשר הוא חודש אדר, אז היו מעברים את השנה כלומר מוסיפים חודש נוסף בסופה - אדר ב'. כך נדחה למעשה חג הפסח בחודש ונפל באביב.
Jagged Little Pill (מחזמר)
מערכה ראשונה
ביום האחרון של פרנקי לפני חופשת החורף, היא מקריאה בשיעור אנגלית סיפור קצר שכתבה בסדנת כתיבה על מנת שהכיתה תעביר ביקורת. תלמידי הכיתה מבקרים אותה בגלל הדברים שהיא טוענת שהם אירוניים ביצירה שלה אבל הם לא ממש אירוניים, רק דברים רעים שקרו למישהו אחר. תלמיד חדש, פניקס, מגן על פרנקי ומעודד אותה לסיים ("Ironic"). בין השניים מתחילה משיכה רומנטית. לאחר השיעור, פניקס ופרנקי מחליטים ללכת למסיבה שתתקיים באותו ערב.
דודי סלע
2007
ב-15 בינואר, לאחר שהעפיל לאליפות אוסטרליה הפתוחה דרך המוקדמות, הצליח סלע (שהיה מדרוג 202 בעולם באותו הזמן) לנצח לראשונה בחייו במשחק גראנד סלאם, את פרדורן סריצ'יפן התאילנדי (מדורג 54 בעולם) והיה קרוב לניצחון סנסציוני יומיים לאחר מכן, מול מאראט סאפין, אלא שהפסקת גשם באמצע המשחק עצרה את המומנטום של הישראלי, שלבסוף הפסיד ומנע סנסציה נוספת.
ב־25 בנובמבר 2007 זכה סלע בטורניר 'יוקוהמה' (יפן) (סך פרסים - 35 אלף דולר) לאחר שניצח בגמר את היפני טאקאו סוזוקי, והתקדם לדירוג 63 בעולם.
2008
בעקבות התקופה החלשה בסבב ה-ATP חזר סלע לטורנירי הצ'לנג'ר הקטנים יותר. ביולי הגיע סלע לחצי גמר טורניר צ'לנג'ר לקסינגטון בארצות הברית, ובראשית אוגוסט זכה בצ'לנג'ר ונקובר בקנדה.
2009
ביולי 2009 הוביל סלע את נבחרת ישראל, לראשונה בתולדותיה, לחצי גמר גביע דייוויס לאחר ניצחון על מיכאל יוז'ני, המדורג באותה עת במקום ה-69 בעולם, ובשיתוף עם הראל לוי, אנדי רם ויוני ארליך. לאחר הניצחון העפיל סלע למקום ה-30 בעולם. שבוע לאחר התמודדות הדוויס עלה סלע למקום ה-29, דירוג שיא מבחינתו, שהיה הדירוג השלישי בטיבו של ישראלי אי פעם.
2016
ב-6 ביוני הבטיח את השתתפותו באולימפיאדת ריו 2016, לאחר 24 שנים שבהן לא השתתף טניסאי ישראלי במשחקים האולימפיים. סלע ניצח בסיבוב הראשון של המשחקים את דאמיר דז'ומהור הבוסני בשתי מערכות, אך הודח בסיבוב השני על ידי דויד גופין הבלגי (אשר דורג 8 בטורניר ו-13 בעולם) לאחר הפסד 6:3, 6:3.
אליס מרי הייגן
שנים מוקדמות
אמה של אליס הייתה אמנית חובבת בעלת יכולת מסוימת, ועודדה את אליס לצייר. היא החליטה להפוך לאמנית מקצועית, בניגוד לרצונם של הוריה. אביה חשב שהמפעל יהיה מקור הכנסה בטוח יותר מאמנות, אף שהשכר היה נמוך, אבל אליס הייתה נחושה. אליס איגן למדה לראשונה אמנות באקדמיית סנט וינסנט, הליפקס. לאחר מכן למדה בבית הספר לאמנות ועיצוב ויקטוריה, שלימים הפך למכללת נובה סקוטיה לאמנות. היא גם למדה בבית הספר לאמנות אוסגוד בניו יורק.
ציור קרמיקה
בני הזוג חזרו להליפקס ב-1916. זמן קצר לאחר מכן ערכה תערוכה בסטודיו לאמנות הנשים בטורונטו. אליס הייגן המשיכה לצייר על חרסינה, ללמד ולהציג בהליפקס ובטורונטו. תלמידיה היו לעיתים קרובות מורים ונזירות בבית הספר.
קרל, נסיך הסן
ביוגרפיה
קרל נולד ב-23 באפריל 1809 בדרמשטאדט שהשתייכה לרוזנות הסן-דרמשטדט, ללודוויג, נסיך הכתר של הסן, ולוילהלמינה, נסיכת באדן, בתם של קרל לודוויג, נסיך הכתר של באדן ואמליה, נסיכת הסן-דרמשטדט. קרל היה בחור משכיל וטייל עם אחיו לודוויג בכל רחבי אירופה. קרל שירת בצבא הדוכסות, ולאחר מכן בצבא הקיסרות הגרמנית, ואף היה מפקד לשם כבוד של רגימנט הרגלים ה-118 (הדוכסות הגדולה של הסן ה-4).
משפחתו
ב-22 באוקטובר 1836 התחתן קרל עם אליזבת, נסיכת פרוסיה, בתם של וילהלם, נסיך פרוסיה ומריה אנה, נסיכת הסן-הומבורג, ממנה היו לו 4 ילדים:
הילדה (סדרת טלוויזיה)
ספרי הרחבה
שלושה רומנים נוספים המבוססים על הסדרה, במיוחד על העונה השנייה, ששמם הילדה ותולעת הזמן, הילדה וספינת הרפאים, והילדה והווף הלבן יצאו כולם ב־17 בנובמבר 2020. הספרים נכתבו שוב על ידי דייוויס, ואת שלושתם איירה ויקטוריה אוונס.
אמריקה הנכה
אמריקה הנכה: איך להחזיר את אמריקה לגדולתה (באנגלית: Crippled America: How to Make America Great Again) הוא ספר עיון מאת איש העסקים ולימים נשיא ארצות הברית ה-45, דונלד טראמפ.
מסטיסלב רוסטרופוביץ'
גלות
רוסטרופוביץ' נאבק על אמנות ללא גבולות, חופש דיבור וערכים דמוקרטיים, ובכך הביא עליו נזיפה מן המשטר הסובייטי. ידידותו עם הסופר אלכסנדר סולז'ניצין ותמיכתו בדיסידנטים הובילו לגינוי רשמי בראשית שנות ה-70. נאסרה עליו הנגינה עם כמה הרכבים מוזיקליים ואזרחותו הסובייטית נשללה בשנת 1977 בגלל התנגדותו הפומבית להגבלות שהטילה ברית המועצות על החירות התרבותית. רוסטרופוביץ' עזב את ברית המועצות בשנת 1974 עם אשתו וילדיו והתיישב בארצות הברית.